तथागत घाट या बुद्ध घाट
तथागत घाट वाराणसी का प्रसिद्ध घाट है जो सराय मोहाना में स्थित है। सराय मोहाना सारनाथ के पास स्थित है, जिसकी दूरी लगभग 7 किलोमीटर है । सारनाथ वह स्थान है जहाँ तथागत बुद्ध ने अपने पांच शिष्यों को प्रथम उपदेश दिया था। प्राचीन काल में वाराणसी भगवान बुद्ध का उपदेश क्षेत्र रहा हैै। इसलिए इस घाट का नाम गौतम बुद्ध के नाम पर रखा गया था। "तथागत" शब्द गौतम बुद्ध का पर्यायवाची है। इसलिए इसे 'बुद्ध घाट' भी कहा जाता है। ऐसा माना जाता है कि बौद्ध लोग इस घाट का उपयोग करते थे। घाट परिसर में एक तथागत बुद्ध (भगवान) की प्रतिमा स्थित है।
धम्मचक्कप्पवत्तनसुत्त
बुद्ध ने यह उपदेश ज्ञान प्राप्ति के सात सप्ताह के बाद आषाढ़ माह की पूर्णिमा के दिन ऋषिपत्तन (वर्तमान सारनाथ) में अपने पाँच पूर्व साथियों (कौण्डिन्य, अस्सजि, वप्प, महानाम, भद्दिय) को दिया था। इन पाँच भिक्षुओं को 'पञ्चवर्गिक' कहते हैं। इस सुत्त में चार आर्य सत्यों का प्रमुखता से वर्णन है। इसमें 'मध्यमार्ग' के दर्शन का भी वर्णन है।